CELEX: 32015D0670
Language: et
Date: 2015-04-27 00:00:00
Title: Komisjoni rakendusotsus (EL) 2015/670, 27. aprill 2015, milles käsitletakse tasude sissenõudmise piirkondades 2015. aastaks kehtestatud ühikumäärade vastavust rakendusmääruse (EL) nr 391/2013 artiklile 17 (teatavaks tehtud numbri C(2015) 2635 all) (EMPs kohaldatav tekst)

29.4.2015   
            
            
               ET
            
            
               Euroopa Liidu Teataja
            
            
               L 110/25
            
         KOMISJONI RAKENDUSOTSUS (EL) 2015/670,
   27. aprill 2015,
   milles käsitletakse tasude sissenõudmise piirkondades 2015. aastaks kehtestatud ühikumäärade vastavust rakendusmääruse (EL) nr 391/2013 artiklile 17
   
      
         (teatavaks tehtud numbri C(2015) 2635 all)
      
   
   (Ainult bulgaaria-, eesti-, hispaania-, horvaadi-, inglis-, kreeka-, leedu-, läti-, malta-, poola-, portugali-, rootsi-, rumeenia-, sloveeni-, soome-, taani-, tšehhi- ja ungarikeelne tekst on autentsed)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artikli 15 lõiget 4,
   ning arvestades järgmist:
   
               (1)
            
            
               Komisjoni rakendusmääruses (EL) nr 391/2013 (2) on sätestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (3) artikliga 11 ja komisjoni rakendusmäärusega (EL) nr 390/2013 (4).
            
         
               (2)
            
            
               Komisjoni rakendusotsuses 2014/132/EL (5) on kindlaks määratud kogu Euroopa Liitu hõlmavad tulemuseesmärgid teiseks võrdlusperioodiks, s.o aastateks 2015–2019 (kaasa arvatud), sealhulgas marsruudi aeronavigatsiooniteenuste kulutõhususe eesmärk, väljendatuna nende teenuste eest makstavas keskmises ühikuhinnas.
            
         
               (3)
            
            
               Vastavalt rakendusmääruse (EL) nr 391/2013 artikli 17 lõike 1 punktidele b ja c peab komisjon hindama tasude sissenõudmise piirkondades 2015. aastaks kehtestatud ühikumäärasid, mille liikmesriigid esitasid komisjonile 1. juuniks 2014, järgides kõnealuse määruse artikli 9 lõigetes 1 ja 2 osutatud nõudeid. Selle hindamise käigus kontrollitakse, kas 2015. aasta ühikumäärad on vastavuses rakendusmääruste (EL) nr 390/2013 ja (EL) nr 391/2013 sätetega.
            
         
               (4)
            
            
               Komisjon hindas ühikumäärasid koostöös tulemuslikkuse hindamise asutusega, kes vastavalt rakendusmääruse (EL) nr 390/2013 artiklile 3 peab abistama komisjoni tulemuslikkuse kava rakendamisel, ja Eurocontroli marsruudi navigatsioonitasude keskasutusega, kasutades liikmesriikide poolt 1. juuniks 2014 esitatud andmeid ja lisateavet ning tulemuslikkuse kavades esitatud asjakohast teavet. Hindamisel võeti arvesse nii neid selgitusi ja parandusi, mis tehti enne 25. ja 26. juunil 2014 toimunud konsulteerimiskoosolekut, kus rakendusmääruse (EL) nr 391/2013 artikli 9 lõike 1 kohaldamise raames käsitleti marsruudil osutatavate teenuste eest 2015. aastaks kehtestatud ühikumäärasid, kui ka komisjoni, tulemuslikkuse hindamise asutuse ja asjaomaste liikmesriikide vahelise suhtlemise käigus liikmesriikide ühikuhindades tehtud parandusi. Peale selle on 2015. aasta ühikumäärade hindamisel tuginetud tulemuslikkuse hindamise asutuse poolt teise võrdlusperioodi tulemuslikkuse kavade kohta esitatud aruandele, mis esitati komisjonile 7. oktoobril 2014 ja mida seejärel ajakohastati 15. detsembril 2014.
            
         
               (5)
            
            
               Selle hinnangu põhjal leidis komisjon vastavalt rakendusmääruse (EL) nr 391/2013 artikli 17 lõike 1 punktile d, et Ühendkuningriigi, Iirimaa, Bulgaaria, Rumeenia, Küprose, Kreeka, Malta, Horvaatia, Tšehhi Vabariigi, Sloveenia, Ungari, Poola, Leedu, Taani, Rootsi, Eesti, Soome, Läti, Portugali ja Hispaania poolt tasude sissenõudmise piirkondades 2015. aastaks kehtestatud ühikumäärad on kooskõlas rakendusmäärustega (EL) nr 390/2013 ja (EL) nr 391/2013.
            
         
               (6)
            
            
               Vastavalt rakendusmääruse (EL) nr 391/2013 artikli 17 lõike 1 punktile d tuleks asjaomaseid liikmesriike komisjoni seisukohast teavitada.
            
         
               (7)
            
            
               Eespool nimetatud seisukoht ja teade selle kohta, et tasude sissenõudmise piirkondade ühikumäärad on vastavuses rakendusmääruste (EL) nr 390/2013 ja (EL) nr 391/2013 sätetega, ei piira määruse (EÜ) nr 550/2004 artikli 16 kohaldamist.
            
         
               (8)
            
            
               Seoses sellega, et teise võrdlusperioodi lõplikud tulemuslikkuse kavad võeti vastu alles 1. novembril 2014, juhib komisjon tähelepanu asjaolule, et vastavalt komisjoni rakendusmääruse (EL) nr 391/2013 artikli 17 lõikele 2 peavad liikmesriigid tasude sissenõudmise piirkondades 2015. aastaks kehtestatud ühikumäärad lõpliku vastuvõetud tulemuslikkuse kava alusel vajaduse korral ümber arvutama, kohaldama ümberarvutatud määrasid 2015. aasta jooksul nii vara kui võimalik ja võtma 2016. aasta ühikumäärade arvutamisel arvesse käesoleva otsusega kehtestatud ühikumäärade ajutisest kohaldamisest tulenevaid mis tahes erinevusi.
            
         
               (9)
            
            
               Ühtse taeva komitee ei ole oma arvamust esitanud. Peeti vajalikuks rakendusakti olemasolu ja esimees esitas rakendusakti eelnõu täiendavaks aruteluks apellatsioonikomiteele. Käesoleva otsusega ettenähtud meetmed on kooskõlas apellatsioonikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Tasude sissenõudmise piirkondades 2015. aastaks kehtestatud ühikumäärad, mis on esitatud käesoleva otsuse lisas, on kooskõlas rakendusmääruste (EL) nr 390/2013 ja (EL) nr 391/2013 sätetega.
   Artikkel 2
   Käesolev otsus on adresseeritud Bulgaaria Vabariigile, Tšehhi Vabariigile, Taani Kuningriigile, Eesti Vabariigile, Iirimaale, Kreeka Vabariigile, Hispaania Kuningriigile, Horvaatia Vabariigile, Küprose Vabariigile, Läti Vabariigile, Leedu Vabariigile, Ungarile, Malta Vabariigile, Poola Vabariigile, Portugali Vabariigile, Rumeeniale, Sloveenia Vabariigile, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
   
      Brüssel, 27. aprill 2015
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  ELT L 96, 31.3.2004, lk 10.
   
      (2)  Komisjoni rakendusmäärus (EL) nr 391/2013, 3. mai 2013, milles sätestatakse ühine aeronavigatsioonitasude süsteem (ELT L 128, 9.5.2013, lk 31).
   
      (3)  Euroopa Parlamendi ja nõukogu määrus (EÜ) nr 549/2004, 10. märts 2004, millega sätestatakse raamistik ühtse Euroopa taeva loomiseks (raammäärus) (ELT L 196, 31.3.2004, lk 1).
   
      (4)  Komisjoni rakendusmäärus (EL) nr 390/2013, 3. mai 2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava (ELT L 128, 9.5.2013, lk 1).
   
      (5)  Komisjoni rakendusotsus 2014/132/EL, 11. märts 2014, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015–2019) (ELT L 71, 12.3.2014, lk 20).
   
      LISA
      
                   
               
               
                  Tasude sissenõudmise piirkond
               
               
                  Marsruudi ühikumäär 2015. aastal omavääringus (1) (liikmesriigi ISO-kood)
               
            
                  1
               
               
                  Bulgaaria
               
               
                  60,40 BGN
               
            
                  2
               
               
                  Horvaatia
               
               
                  351,00 HRK
               
            
                  3
               
               
                  Küpros
               
               
                  36,91 euro
               
            
                  4
               
               
                  Tšehhi Vabariik
               
               
                  1 204,05  CZK
               
            
                  5
               
               
                  Taani
               
               
                  471,12 DKK
               
            
                  6
               
               
                  Eesti
               
               
                  31,10 EUR
               
            
                  7
               
               
                  Soome
               
               
                  56,23 EUR
               
            
                  8
               
               
                  Kreeka
               
               
                  38,38 EUR
               
            
                  9
               
               
                  Ungari
               
               
                  11 197,73  HUF
               
            
                  10
               
               
                  Iirimaa
               
               
                  29,60 EUR
               
            
                  11
               
               
                  Läti
               
               
                  27,58 EUR
               
            
                  12
               
               
                  Leedu
               
               
                  46,82 EUR
               
            
                  13
               
               
                  Malta
               
               
                  22,33 EUR
               
            
                  14
               
               
                  Poola
               
               
                  143,89 PLN
               
            
                  15
               
               
                  Portugal – Lissabon
               
               
                  37,13 EUR
               
            
                  16
               
               
                  Rumeenia
               
               
                  164,60 RON
               
            
                  17
               
               
                  Sloveenia
               
               
                  68,36 EUR
               
            
                  18
               
               
                  Hispaania (Kanaari saared)
               
               
                  58,36 EUR
               
            
                  19
               
               
                  Hispaania mandriosa
               
               
                  71,69 EUR
               
            
                  20
               
               
                  Rootsi
               
               
                  609,06 SEK
               
            
                  21
               
               
                  Ühendkuningriik
               
               
                  73,11 GBP
               
            
         (1)  Need ühikumäärad ei hõlma rakendusmääruse (EL) nr 391/2013 artikli 18 lõikes 1 osutatud halduslikku ühikumäära, mida kohaldatakse Eurocontroli marsruudi navigatsioonitasusid käsitleva mitmepoolse kokkuleppe osalisriikide suhtes.